Държавен вестник, бр. 85, 2019 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  85
Чл. 13. Личните данни се предоставят във 
вид на справка по писмено искане от органите 
по чл. 12 или по инициатива на агенцията.
Раздел ІV
Заличаване и унищожаване на лични данни 
от информационните фондове на агенцията
Чл. 14. Заличаване на лични данни от ин­
формационните фондове на агенцията се допус­
ка, когато се установи, че вече не съществува 
причина за тяхното запазване съгласно закона 
или в изпълнение на съдебен акт.
Чл. 15. При заличаването на лични данни 
се вземат предвид възрастта на физическото 
лице, естеството на обработваните лични данни, 
необходимостта от обработване до приключва­
нето на разследване или законова процедура, 
влизане в сила на присъда или съдебно реше­
ние, амнистия, реабилитация или изтичане на 
предвидената в закона давност.
Чл. 16. Унищожаване на лични данни се 
допуска само след окончателно постигане целта 
на обработването им и при спазване изисква­
нията на Закона за защита на класифицираната 
информация.
Чл. 17. Заличаването и унищожаването 
на лични данни се извършва със заповед на 
председателя на агенцията по мотивирано 
предложение на ръководителя на структурното 
звено, в което се обработват същите лични 
данни, за всеки отделен случай.
Допълнителна разпоредба
§ 1. По смисъла на тази наредба:
1. „Комуникационна и информационна 
система“ е понятието по § 1, т. 19 от допъл­
нителните разпоредби на Закона за защита на 
класифицираната информация.
2. „Нарушение на сигурността на лични 
данни“ е понятието по § 1, т. 10 от допълни­
телните разпоредби на Закона за защита на 
личните данни.
Преходни и заключителни разпоредби
§ 2. В Наредба № 3 от 2018 г. за условията 
и реда за изграждане, експлоатиране, контрол 
и закриване на информационните фондове на 
Държавна агенция „Национална сигурност“ 
(ДВ, бр. 34 от 2008 г.) се правят следните из­
менения и допълнения:
1. В чл. 6:
а) в ал. 1 думите „главна дирекция или 
на дирекция от общата и специализираната 
администрация“ се заменят със „специализи­
рана, специализирана административна или 
териториална дирекция“;
б) в ал. 3 пред думите „дирекция „Сигур­
ност на ДАНС“ се добавя „специализирана“, 
а пред думите „дирекция „Координация и ин­
формационно-аналитична дейност“ се добавя 
„специализирана административна“.
2. В чл. 7, ал. 1 думата „Дирекция“ се заменя 
със „Специализирана дирекция“.
3. Член 8 се отменя.
§ 3. В Наредба № І-7 от 2009 г. за реда за 
достъп до информационните фондове на Дър­
жавна агенция „Национална сигурност“ (обн., 
ДВ, бр. 57 от 2009 г.; изм., бр. 41 от 2016 г.) се 
правят следните изменения и допълнения:
1. В чл. 1 след думите „Държавна агенция 
„Национална сигурност“ се добавя „(ДАНС)“.
2. В чл. 2 съкращението „ЗДАНС“ се заменя 
с „от Закона за Държавна агенция „Национална 
сигурност““.
3. В чл. 4, ал. 1 след съкращението „ЕГН“ 
се поставя наклонена черта и се добавя „ЛН/
ЛНЧ“.
4. В чл. 5:
а) в ал. 1 думите „за правилното попълване 
на данните“ се заменят с „на самоличността на 
заявителя или неговия пълномощник“;
б) създава се нова ал. 2:
„(2) За извършване на проверката по ал. 1 
заявителят или негов пълномощник представя 
валиден документ за самоличност.“;
в) създават се ал. 3 и 4:
„(3) В случай че бъде отказано представянето 
на валиден документ за самоличност, това се 
отбелязва върху заявлението от длъжностното 
лице, което го приема.
(4) При отказ за представяне на документ 
за самоличност по ал. 3 подаденото заявление 
не се разглежда, за което не се уведомява 
заявителят.“;
г) досегашната ал. 2 става ал. 5.
5. В чл. 7, ал. 1 след думите „исканата ин­
формация“ се поставя запетая и се добавя „или 
не съдържа всички реквизити по чл. 4, ал. 1“.
§ 4. Тази наредба отменя Наредба № 1 от 
2008 г. за реда за обработване на лични данни 
в Държавна агенция „Национална сигурност“ 
(ДВ, бр. 34 от 2008 г.).
§ 5. Тази наредба се издава на основание 
чл. 34, ал. 10 от Закона за Държавна агенция 
„Национална сигурност“.
Председател:
 Димитър Георгиев
8192
НАЦИОНАЛЕН СЪВЕТ
ПО ЦЕНИ И РЕИМБУРСИРАНЕ 
НА ЛЕКАРСТВЕНИТЕ ПРОДУКТИ
НАРЕДБА № 11 
от 17 октомври 2019 г.
за приемане на фармако-терапевтично ръко­
водство по медицинска онкология
Член единствен. С тази наредба се приема 
фармако-терапевтично ръководство по меди­
цинска онкология съгласно приложението.
Преходни и заключителни разпоредби
§ 1. Приложението се публикува като при­
турка на интернет страницата на „Държавен 
вестник“.